Javni razpis za podelitev pooblastila centrom za usposabljanje voznikov za pridobivanje temeljnih kvalifikacij in redno usposabljanje voznikov

Dodatna pojasnila

**1. Popravek besedila in priloge**

1. **ZAVAROVANJE ZA RESNOST VLOGE (priloga 2.5)**

Vlagatelj kot zavarovanje za resnost vloge v predmetnem javnem razpisu predloži bančno garancijo ali kavcijsko zavarovanje za resnost vloge. Vrednost zavarovanja za resnost vloge za predmetni javni razpis znaša 10.000,00 EUR.

Zavarovanje za resnost vloge mora biti veljavno najmanj za obdobje 6 mesecev od roka za oddajo vloge.

Vsebina zavarovanja mora biti skladna z vzorcem garancije iz priloge 2.5.

Vsako vlogo, ki ne vsebuje zahtevanega zavarovanja za resnost vloge ali po vsebini, veljavnosti ter po višini zahtevanega zneska (če je garancija po vrednosti nižja od zahtevanega zneska) sprejemljivega zavarovanja za resnost vloge, bo naročnik zavrnil kot nedopustno.

Naročnik bo unovčil zavarovanje za resnost vloge:

* če vlogo po roku za oddajo vloge umakne.

Zavarovanje za resnost vloge mora biti izdano s strani banke ali zavarovalnice v Republiki Sloveniji ali tuje banke oziroma zavarovalnice preko korespondenčne banke oziroma zavarovalnice v državi naročnika.

V primeru, da je zavarovanje podpisano digitalno, mora biti digitalen podpis varen elektronski podpis, overjen s kvalificiranim potrdilom.

**2.** Poslovni prostor je last občine. Občina po njihovih pravilih lahko podpiše pogodbo o najemu prostorov za maximalno 4 leta, z možnostjo podaljšanja. Je taka pogodba v redu, glede na to, da se pooblastilo izdaja za dobo 10 let?

Skladno s pogoji za podelitev pooblastila mora vlagatelj priložiti izpisek iz zemljiške knjige, da je lastnik prostorov ali predloži podatke, na podlagi katerih bo mogoče preveriti lastništvo. Za prostore, ki niso v lasti vlagatelja, predloži najemno pogodbo ali pisno soglasje lastnika za njihovo uporabo za čas trajanja pooblastila, podeljenega na podlagi tega javnega razpisa, torej za obdobje 10 let. To pomeni, da lahko poleg najemne pogodbe za določeno obdobje, krajše od trajanja pooblastila, vlagatelj priloži tudi pisno soglasje lastnika za njihovo uporabo za preostali čas trajanja pooblastila, ki z najemno pogodbo ni zajet.